Stephanus Tri Bữu Thiên

Stephanus Tri Bữu Thiên (; Tra Long, 1950eko otsailaren 15a) vietnamdar elizgizon katolikoa da. 2002tik 2010era Cần Thơko apezpiku lagunkidea izan zen eta 2010etik 2025era elizbarruti bereko ordinarioa.

 Bizitza 
Stephanus Tri Bữu Thiên 1950eko otsailaren 15ean jaio zen Tra Longen. Bigarren mailako ikasketak Cần Thơko apaizgaitegi txikian burutu ondoren, filosofia eta teologia ikasi zituen Da Lateko Pio X.a Pontifize Eskolan 1971tik 1977ra. 1987ko uztailaren 22an apaiztu zen.

Apaiz gisa, honako kargu hauek izan zituen: Xuan Hoako elizako parrokoa (1987tik 1991ra); Thanh Quyko apaizgaitegi nagusiko irakaslea (1991tik 1994ra); Cân Thoko apaizgaitegi nagusiko Teologia Moraleko irakaslea (1998tik 2002ra). Horrez gain, Erromako Urbaniana unibertsitatean ikasi zuen 1994tik 1998ra, eta han Teologiako doktoregoa lortu zuen.

2002ko azaroaren 26an, Joan Paulo II.a aita santuak Cần Thơko apezpiku lagunkide izendatu zuen. Hurrengo urteko otsailaren 18an apezpiku-ordenazioa jaso zuen Cần Thơko apaizgaitegi nagusian, Emmanuel Lê Phong Thuận apezpikuaren eskutik, kontsakratzailekideak Pierre Nguyễn Văn Nho eta Joseph Ngô Quang Kiệt izanik.

2010eko urriaren 17an Cần Thơko apezpiku bilakatu zen. 2025eko urtarrilaren 1ean, Frantzisko aita santuak bere erretiroa onartu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Vietnamgo apaizak
Kategoria:Vietnamgo katolikoak
Kategoria:Joan Paulo II.ak izendatutako apezpikuak